Go kgona go bontsha le go bontshiwa lorato ka bosakhutleng go ka dira gore botshelo jo bo sa khutleng bo kgotsofatse eletota. Re bopilwe re na le bokgoni jwa go bontsha lorato, mme re phophoma ka boitumelo fa re bontshiwa lorato. Go bontsha ba bangwe lorato go tlisa kgotsofalo e e sa fedisiweng ke go feta ga nako. Go tshelela ruri go ka bulela batho sebaka sa go bontsha gore ba rata Modimo segolobogolo, e seng fela gore ba rata batho ba bangwe. Moaposetoloi Paulo o ne a re: “Fa mongwe a rata Modimo, yono o itsiwe ke ene.” (1 Bakorintha 8:3) A bo go ka itumedisa jang—go itse le go itsiwe ke Molaodimogolo wa lobopo! Gape re ka ithuta ka Mmopi wa rona yo o lorato ka bosakhutleng. Ka jalo, ga go na kafa botshelo jo bo sa khutleng bo ka lapisang ka teng le kafa bo ka tlhokang go itumedisa ka teng.